text: Samas tunnistab ta, et kõik eelöeldu tuleneb teatrite majandusliku konksu otsa seadmisest. "Teatrid peavad pidevalt oma eelarveid kokku tõmbama, suures osas ise tulu teenima, mis omakorda tingib elamise vaid tänasele päevale – et kuidas hetkel ära elada – ega anna võimalust mõelda pikemas perspektiivis, mis kokkuvõttes toobki rohkem pinnale kommertslikumat repertuaari," nendib eelmise aasta loomingu põhjal sõnalavastuste alal parima lavastaja tiitliga pärjatud Madis Kalmet teatri pidupäeval natuke nukralt.